[{"text_idx": "#000001", "text": "See kro\u0303beda kattega marjane maius on u\u0308ks to\u0303eliselt lihtne ja kosutav magustoit, mis kahtlemata maitsemeeli paitab. Seda aga nagu ikka, ilma rafineeritud suhkru ja nisujahuta! Kro\u0303bediku ta\u0308idise moodustavad mahlased o\u0303unakuubikud u\u0308heskoos marjade ja kookossuhkruga, mida kaunistamas kergelt kro\u0303be kate. Kookossuhkur lisab kro\u0303bedikule just selle o\u0303ige, o\u0303rnalt karamellise noodi. Marjad lisavad omalt poolt sutsuke hapusust, o\u0303unad ja kaneel annavad aga veel viimase lihvi ja ideaalne maitsekooslus ongi su\u0308ndinud! Valmistamine on sedavo\u0303rd lihtne ja kiire, et sobib ka argio\u0303htutel maiustamiseks. Usume, et sellest kro\u0303bedikust vo\u0303ib saada nii suurte kui va\u0308ikeste maiasmokkade uus lemmik maius, mis u\u0308htlasi ka pidulauale sobilik."}, {"text_idx": "#000003", "text": "500g mustikaid vo\u0303i muid meelepa\u0308raseid marju (va\u0308rskeid vo\u0303i ku\u0308lmutatud)\n1 spl va\u0308rskelt pressitud sidrunimahla"}, {"text_idx": "#000004", "text": "Esmalt eelkumuta ahi 180 kraadini. Seeja\u0308rel tu\u0308kelda o\u0303unad suuremasse kaussi ning lisa sekka marjad, suhkur, ta\u0308rklis, sidrunimahl ja kaneel. Sega hoolikalt seni kuni ko\u0303ik koostisosad on omavahel kenasti segunenud. Vala puuvilja-marjasegu suuremasse ahjuvormi (ha\u0308sti sobib na\u0308iteks 15\u00d723 cm vo\u0303i 20\u00d720 cm suurune vorm). Katte jaoks sega omavahel kokku puru koostisosad. Alusta kuivainetest. Sega kausis esmalt ta\u0308rklis, suhkur ja kaerajahu. Seeja\u0308rel to\u0303sta hulka kookoso\u0303li ning mudi so\u0303rmede vahel seni kuni segu vo\u0303tab kergelt mureneva puru kuju. Kui segu tundub liiga kuiv, lisa juurde veel pisut kookoso\u0303li. Kui oled puru valmis saanud, puista see ahjuvormis ootavale marja-o\u0303unasegule ning to\u0303sta maius ahju 30 minutiks ku\u0308psema, kuniks kro\u0303bedik on pealt kuldpruun. Naudi soojalt!"}, {"text_idx": "#000005", "text": "Gluteenivabad u\u0308lepanni pannkoogid marjade ja meega"}, {"text_idx": "#000006", "text": "Gluteenivabad ku\u0308psised sidruni ja mustikatega"}]